अगरतला
अगरतला () भारत के त्रिपुरा प्रान्त की राजधानी है। इसकी स्थापना 1850 में महाराज राधा कृष्ण किशोर माणिक्य बहादुर द्वारा की गई थी। बांग्लादेश से केवल दो किमी दूर स्थित यह शहर सांस्कृतिक रूप से काफी समृद्ध है। अगरतला त्रिपुरा के पश्चिमी भाग में स्थित है और हरोआ नदी शहर से होकर गुजरती है। पर्यटन की दृष्टि से यह एक ऐसा शहर है, जहां मनोरंजन के तमाम साधन हैं, एंडवेंचर के ढेरों विकल्प हैं और सांस्कृतिक रूप से भी बेहद समृद्ध है। इसके अलावा यहां पाए जाने वाले अलग-अलग प्रकार के जीव-जन्तु और पेड़-पौधे अगरतला पर्यटन को और भी रोचक बना देते हैं।
लाइतुमख्रा
लाइतुमख्रा (खासी: लाइत जिसका अर्थ है "मुक्त" और उमख्रा एक नदी है अर्थात एक मुक्त नदी) मेघालय, भारत की राजधानी शिलांग का एक जनगणना शहर है। इसके नाम का अर्थ है वह स्थान जहां एक नदी "उमख्राह" निकलती है। इसे प्रायः स्थानीय लोग लाईमुखरा भी बोलते हैं।